google/wiki40b huggingface dataset:
बिनसर

वन्य जीव अभयारण्य

बिनसर वन्य जीव अभयारण्य में तेंदुआ पाया जाता है। इसके अलावा हिरण और चीतल तो आसानी से दिखाई दे जाते हैं। यहां २०० से भी ज्यादा तरह के पंक्षी पाये जाते हैं। इनमें मोनाल सबसे प्रसिद्ध है ये उत्तराखंड का राज्य पक्षी भी है किन्तु अब ये बहुत ही कम दिखाई देता है। अभयारण्य में एक वन्य जीव संग्रहालय भी स्थित है।

बिन्सर महादेव

रानीखेत से १९ किलोमीटर की दूरी पर बिन्सर महादेव मंदिर समुद्र तल से २४८० मीटर की ऊंचाई पर स्थित इस क्षेत्र का प्रमुख मंदिर है। मंदिर चारों तरफ से घने देवदार के वनों से घिरा हुआ है। मंदिर के गर्भगृह में गणोश, हरगौरी और महेशमर्दिनी की प्रतिमा स्थापित है। महेशमर्दिनी की प्रतिमा पर मुद्रित नागरीलिपि मंदिर का संबंध नौवीं शताब्दी से जोड़ती है। इस मंदिर को राजा पीथू ने अपने पिता बिन्दू की याद में बनवाया था। इसीलिए मंदिर को बिन्देश्वर मंदिर के नाम से भी जाना जाता है। यहां हर साल जून के महीने में बैकुंड चतुर्दिशी के अवसर पर मेला लगता है। मेले में महिलाएं पूरी रात अपने हाथ में दिए लेकर सन्तान प्राप्ति के लिए आराधना करती हैं। गढवाल जनपद के प्रसिद्ध शिवालयों श्रीनगर में कमलेश्वर तथा थलीसैण में बिन्सर शिवालय में बैकुंठ चतुर्दशी के पर्व पर अधिकाधिक संख्या में श्रृद्धालु दर्शन हेतु आते हैं तथा इस पर्व को आराधना व मनोकामना पूर्ति का मुख्य पर्व मानते हैं।

बिनसर मंदिर

पौड़ी मुख्यालय से ११८ किलोमीटर दूर थैलीसैंण मार्ग पर ८००० फीट की ऊँचाई पर स्थित है। यहाँ का प्रसिद्ध बिनसर मन्दिर देवदास के सघन वृक्षो से आच्छादित ९००० फीट पर दूधातोली के ऑचल में विद्यमान है। जनश्रुति के अनुसार कभी इस वन में पाण्डवों ने वास किया था। पाण्डव एक वर्ष के अज्ञातवास में इस वन में आये थे और उन्होंने मात्र एक रात्रि में ही इस मन्दिर का निर्माण किया।
फलकनुमा एक्स्प्रेस २७०४

फलकनुमा एक्स्प्रेस २७०४ भारतीय रेल द्वारा संचालित एक मेल एक्स्प्रेस ट्रेन है। यह ट्रेन सिकंदराबाद जंक्शन रेलवे स्टेशन (स्टेशन कोड:SC) से 04:00PM बजे छूटती है और हावड़ा जंक्शन रेलवे स्टेशन (स्टेशन कोड:HWH) पर ०५:४५PM बजे पहुंचती है। इसकी यात्रा अवधि है २५ घंटे ४५ मिनट।
फलकनुमा एक्सप्रेस हावडा (स्टेशन कोड:HWH) से सिकंदराबाद (स्टेशन कोड:SC) के बीच चलने वाली एक मेल एक्स्प्रेस ट्रेन हैं। दक्षिण मध्य रेलवे के अंतर्गत चलने वाली ये रेलगाड़ी हैदराबाद से कोलकाता यात्रा करने वालो के लिए जीवन रेखा बनी हुई हैं।

रास्ते में पड़ने वाले स्टेशन

प्रतिदिन चलने वाली यह रेलगाड़ी भुबनेस्वर , ब्रह्मपुर , विशाखापत्तनम , विजयवाड़ा एवं गुंटूर स्टेशनों को जोड़ती हैं। यह रेलगाड़ी ईस्ट कोस्ट एक्सप्रेस एवं विशाखा एक्सप्रेस के विकल्प के रूप में तीव्र गति से चलने वाली रेलगाड़ी हैं। सिकंदराबाद से हावडा /भुबनेस्वर के बीच चलने वाली अन्य रेलगाड़ियों के मुकाबले में ये कम दूरी तय करती हैं क्यूंकि ये नलगोंडा, गुंटूर रूट पे चला करती हैं।
यह रेलगाड़ी सिकंदराबाद -विशाखापटनम -सिकंदराबाद रूट पर दुरोंतो एवं गरीब रथ के बाद तीसरे नंबर पर चलने वाली सबसे तेज सुपरफास्ट रेलगाड़ी हैं। विज़ियनगरम, श्रीकाकुलम, पलसा को जाने वाले ज्यादातर लोग इस रेलगाड़ी को ही प्राथमिकता देते हैं, क्यूंकि ये रेलगाड़ी अहले सुबह वहा पर पहुँचती हैं। इस रेलगाड़ी की एक खासियत इससमे सालों भर होने वाली भीड़ हैं, इसलिए इस रेलगाड़ी में आरक्षण मिलने में काफी असुविधा होती हैं अगर आपको एकाएक यात्रा करनी पड़ जाय तो। 
इस रेलगाड़ी का नामकरण फलकनुमा पैलेस, हैदराबाद के आधार पर किया गया हैं। इसके नाम से हैदराबादी संस्कृति की एक झलक देखने को मिलती हैं। फलकनुमा, एक पारसी शब्द हैं , जिसका अर्थ आकाश की परछाई होता हैं। ये रेलगाड़ी १५४५ किलो मीटर की दूरी २६ घंटो में २५ पड़ावों के साथ तय करती हैं। यह रेलगाड़ी सिकंदराबाद से शाम के 4 बजे खुलती हैं एवं दुसरे दिन शाम को ५.४५ में हावडा पहुँचती हैं। वापसी में ये रेलगाड़ी हावडा से ७।२५ में खुलती हैं एवं सिकंदराबाद में दुसरे दिन सबेरे ९।३५ में पहुँचती हैं।

रेलगाड़ी के कोच

इस रेलगाड़ी में स्लीपर क्लास के १३ डिब्बे ,३ ऐ सी के ३ डिब्बे , २ ऐ सी का 1 डिब्बा एवं १ ऐ सी +२ ऐ सी का १ डिब्बा एवं १ पैंट्री कार एवं ३ जनरल कम्पार्टमेंट्स हैं। ये रेलगाड़ी विजाग में सबसे ज्यादा 20 मिनट के लिए रूकती हैं। इतनी लम्बी दूरी की रेलगाड़ी होने के बावजूद इस रेलगाड़ी में हमेशा साफ़ सफाई रहती हैं, वैसे भारतीय रेल अपनी साफ़ सफाई के लिए नहीं जानी जाती हैं। इस रेलगाड़ी से उड़ीसा , हैदराबाद एवं पश्चिम बंगाल के लोगों को काफी लाभ पहुँचता हैं।
जो व्यक्ति रेल में सफर करना पसंद करते हैं उनके लिए इस रेलगाड़ी में यात्रा करना काफी सुखद अहसास देता हैं, क्यूंकि इस रूट में आपको काफी मनोहारी दृश्य देखने को मिलेंगे।
1992 बैंक ऑफ द वेस्ट क्लासिक

महिला एकल

मोनिका सेलेस ने  मार्टिना नवरातिलोवा को 6–3, 6–4 से हराया।
चाकसू विधानसभा क्षेत्र (राजस्थान)

चाकसू विधानसभा क्षेत्र राजस्थान का एक विधानसभा क्षेत्र है।
स्वतंत्र राष्ट्र राष्ट्रमण्डल

स्वतंत्र राष्ट्र राष्ट्रमण्डल को रूसी राष्ट्रमंडल भी कहा जाता है। इसके अंतर्गत आने वाले राष्ट्र सोवियत संघ रूस के विघटन के परिणामस्वरूप अस्तित्व में आये।
सीआईएस कुछ शक्तियों है, यह व्यापार, वित्त, कानून निर्माण और सुरक्षा के दायरे में सदस्यों के मध्य समन्वय शक्तियां रखने, जैसे मुख्या कार्य करता है, जिसका उद्देश्य एक विशुद्ध प्रतीकात्मक संगठन जैसा कार्य करता है।

सदस्य

स्वतंत्र राज्यों के राष्ट्रमंडल में 9 राष्ट्र पूर्ण सदस्य हैं।
आलाप्पुड़ा रेलवे स्टेशन

इतिहास

एरनाकुलम दक्षिण-आलाप्पुड़ा तटीय रेलवे लाइन का उद्घाटन 16 अक्टूबर 1989 को किया गया था। 1992 में इस रेलवे लाइन को कायमकुलम में बढ़ा दिया गया था।

अभिन्यास (खाका)

आलाप्पुड़ा रेलवे स्टेशन में लंबी दूरी और पैसेंजर ट्रेनों को संभालने के लिए 3 प्लेटफार्म हैं।

महत्व

केरल में आलाप्पुड़ा एक महत्वपूर्ण पर्यटन स्थल है। आलाप्पुड़ा के अप्रवाही जल (बैक वाटर्स) केरल के सबसे लोकप्रिय पर्यटक आकर्षण में से एक हैं। वार्षिक नेहरू ट्राफी बोट रेस को देखने के लिए आलाप्पुड़ा एक प्रमुख प्रवेश द्वार है। आलाप्पुड़ा रेलवे स्टेशन आलाप्पुड़ा और इसके आसपास पर्यटकों के पर्यटक आकर्षणों का दौरा करने के लिए एक प्रवेश द्वार के रूप में कार्य करता है। इसके अलावा यहाँ पर ५२ ट्रेने रूकती हैं जिनमे ८ ट्रेने यहाँ से खुलती हैं एवं ८ ट्रेने यहाँ पर अपनी यात्रा का समापन करती हैं।
स्लॅटवॉक

स्लॅटवॉक विरोध मार्च 3 अप्रैल 2011 को टोरण्टो, ओण्टारियो, कनाडा में निकला जो बाद में विश्वभर में रैलियों के रूप में प्रचलित हुआ। यह महिला बलात्कार के विरोध प्रदर्शन के रूप में निकाला गया था जिसका बलात्कार संस्कृति के अन्त का आग्रह करना था।
राष्ट्रीय गांधी संग्रहालय

राष्ट्रीय गांधी संग्रहालय या गांधी स्मारक संग्रहालय नई दिल्ली में स्थित एक संग्रहालय है जो महात्मा गांधी के जीवन और सिद्धांतों को प्रदर्शित करता है। 1948 में गांधी की हत्या के तुरंत बाद उनसे जुड़ी हुई वस्तुओं को संरक्षित करने का प्रयास किया गया था। लेकिन आधिकरिक रूप से 1961 में राज घाट, नई दिल्ली में मौजूदा संग्रहालय स्थापित हुआ। इसका उद्घाटन तत्कालीन राष्ट्रपति राजेन्द्र प्रसाद द्वारा किया गया था।

इतिहास

महात्मा गांधी की 30 जनवरी 1948 को हत्या कर दी गई थी। उनकी मृत्यु के कुछ समय बाद, गांधीवादियों ने गांधी से संबंधित किसी भी वस्तु के लिए भारत भर में खोज शुरू कर दी। मूल रूप से गांधी से जुड़ी व्यक्तिगत वस्तुओं, समाचार पत्रों और पुस्तकों को मुम्बई ले जाया गया। 1951 में, वस्तुओं को नई दिल्ली में कोटा हाउस के पास इमारतों में ले जाया गया। संग्रहालय 1957 में फिर एक हवेली में चला गया।
1959 में, राज घाट, नई दिल्ली में महात्मा गांधी की समाधि के बगल में गांधी संग्रहालय स्थानांतरित हुआ। महात्मा गांधी की हत्या की 13वीं वर्षगांठ पर 1961 में आधिकारिक तौर पर संग्रहालय खोला गया, जब भारत के तत्कालीन राष्ट्रपति डॉ॰ राजेंद्र प्रसाद ने औपचारिक रूप से इसका उद्घाटन किया था।

संचालन

1965 तक इसका संचालन गांधी स्मारक निधि द्वारा किया गया जाता था, जिसके मैदान पर संग्रहालय स्थित है। 1965 में गांधी स्मारक संग्रहालय समिति का गठन किया गया। अब यही गांधी संग्रहालय का संचालन देखता है। समिति के मौजूदा निदेशक ए. अन्नामलाई है।
रबीअह क़बीला

रबीअह (अरबी: ربيعة‎, अंग्रेज़ी: Rabi'ah) एक अदनानी (उत्तरी अरब) क़बीला था। इस क़बीले की कई शाखाएँ हैं जो मध्य पूर्व में फैली हुई हैं। सारे अदनानी अरबों की तरह इनकी मूल मातृभूमि भी हिजाज़ क्षेत्र माना जाता है।

अरबी क़बीलों में स्थान

अरबी क़बीले दो भागों में बांटे जाते हैं: अदनानी क़बीले (उत्तरी अरब) और क़हतानी क़बीले (दक्षिणी अरब)। अदनानी क़बीलों की दो बड़ी शाखाएँ हैं - एक तो मुदर (अरबी: مضر, अंग्रेज़ी: Mudhar) है और दूसरी रबीअह है। अदनानी क़बीले अपने-आप को अब्राहम के बेटे इस्माइल के वंशज मानते हैं।
दाता दरबार पर हमला

पहली जुलाई 2010 [[सूफी] दरबार [[दाता दरबार] लाहौर [[लाहौर], [[पंजाब (पाकिस्तान) | पंजाब], [[पाकिस्तान] में दो आत्मघाती हमलावरों ने खुद को उड़ा लिया कम से कम 50 लोग मारे और 200 के करीब बम धमाकों में चोट लगकर घायल हुए | यह 2001 के बाद से पाकिस्तान में एक सूफी दरबार पर सबसे बड़ा हमला था
ओजला

ओजला अथवा औजला राजस्थान और पंजाब में पायी जाने वाली एक जाट गोत्र है। ओलजा गोत्र पाकिस्तान में भी पायी जाती है।
सुखोई एसयू-11

डिजाइन और विकास

सुखोई एसयू-11, सुखोई एसयू-9 ('फिशपॉट') इंटरसेप्टर का एक उन्नत संस्करण था। जो सुखोई के पंख वाले सुखोई एसयू-7 लड़ाकू बॉम्बर के साथ समानांतर विकसित किया गया था। सुखोई एसयू-9 की मौलिक समस्याएं को स्वीकार करते हुए, सुखोई ने सुखोई एसयू-11 पर काम करना शुरू किया, जिसने पहली बार 1961 में टी-47 प्रोटोटाइप के रूप में उड़ान भरी।

1962 में निश्चित रूप से सुखोई एसयू-11-8एम का उत्पादन शुरू हुआ। तथा इसका उत्पादन 1965 मे बंद कर दिया था। इन उत्पादन मे कुल 108 विमान का उत्पादन किया गया था। हालांकि यह माना जाता है कि कम से कम कुछ सुखोई एसयू-9 को सुखोई एसयू-11 रूप में अपग्रेड किया गया था।
एक रूपांतरण ट्रेनर संस्करण, सुखोई एसयू-11यू 'मैडेन' को भी विकसित किया गया था। को सुखोई एसयू-9यू के समान था। प्रशिक्षण उद्देश्यों के लिए इसमें पूर्ण शस्त्रागार और रडार प्रणाली थी। क्योंकि दूसरी सीट लगाने के कारण सीमांत ईंधन क्षमता को कम कर दिया था। इसलिए यह वास्तव में युद्ध के उपयोग के लिए नहीं था।

संचालन इतिहास

1964 तक शुरूआत में विकास की समस्याएं और दुर्घटनाओं के कारण सोवियत वायु सेना/सोवियत वायु रक्षा बल (पीवीओ) के स्क्वॉड्रन मे विमान का उत्पादन मे देरी हुई। और विमानों की केवल छोटी संख्या ही वितरित किए गए।
यहां तक कि श्रेष्ठ रडार होने के बाद भी, सुखोई एसयू-11 जमीन नियंत्रण अवरोधन (जीसीआई) के रडार पर भारी निर्भर था, इसके पायलट को लक्ष्य का सदिश जानने के लिए जमीन नियंत्रण अवरोधन से संपर्क करते थे। इसकी कम उचाई पर उड़ाने वाले विमान के खिलाफ कोई क्षमता नहीं थी, और सुखोई ओकबी ने सुखोई एसयू-11 की इन कमियो से जल्द ही सीख ली। और एक नए विमान पर और काम शुरू किया। जिसके परिणाम स्वरूप सुखोई एसयू-15 को बनाया गया। जिसमे इन कमियो को कम किया गया। फिर भी कुछ उदाहरण 1980 के दशक तक परिचालन तक बने रहे। आखिरी सुखोई एसयू-11 ने 1983 के आसपास फ्रंट लाइन सर्विस छोड़ी।
होक्काइदो

होक्काइदो (जापानी: 北海道) जापान का दूसरा सब से बड़ा द्वीप है और जापान के प्रान्तों में से सब से बड़ा और सब से उत्तरी प्रांत है। यह होन्शू द्वीप से उत्तर में है और इन दोनों के बीच त्सुगारू जलडमरू का समुद्री क्षेत्र आता है। आधुनिक काल में इन दोनों द्वीपों के बीच समुद्र के फ़र्श के नीचे से निकलने वाली सेइकान सुरंग है जिसमें एक रेलमार्ग बना हुआ है। होक्काइदो का सब से बड़ा शहर सप्पोरो (札幌市) उसकी राजधानी भी है।
होक्काइदो का कुल क्षेत्रफल ८३,४५३ वर्ग किमी है (यानि लगभग भारत के अरुणाचल प्रदेश राज्य के बराबर और सन् २०१० में इसकी आबादी ५५,०७,४५६ थी। इसपर ६८ ज़िले स्थित हैं।

इतिहास

होक्काइदो पर आइनू, गिलयक और ओरोक जातियों के पूर्वज लगभग २०,००० वर्ष पूर्व आकर बस गए थे। ऐतिहासिक रूप से इस द्वीप का सबसे पहला ज़िक्र सन् ७२० ईसवी में पूरी की गई "निहोन शोकी" (日本書紀, अर्थ: "जापान के इतिहास-वृत्तांत") नामक ग्रन्थ में मिलता है। इस पुस्तक में होन्शू से बड़ी सेना लेकर आबे नो हिराफ़ू (阿部 比羅夫) नाम का एक राज्यपाल वातारिशिमा नामक स्थान पर गया गया और वहाँ उसका पाला एमिशी नामक जाति से पड़ा। बहुत से इतिहासकारों का मानना है कि वातारिशिमा वास्तव में होक्काइदो था और एमिशी लोग आधुनिक आइनू जाति के पूर्वज थे। धीरे-धीरे जापान के लोग होक्काइदो जाकर बसने लगे। आइनूओं और उनमें झड़पें हुई और जापानी जीतते गए। जापानियों ने आइनूओं को एक ज़मीनदारी व्यवस्था में निचले दर्जे पर कर दिया। १६६९-१६७२ के काल में शाकुशाइन नामक मुखिये के नेतृत्व में आइनूओं ने विद्रोह किया जो कुचला गया।
इस काल में रूस पूर्वी दिशा में फैलकर साइबेरिया का मालिक हो गया और होक्काइदो से उत्तर में स्थित कमचातका प्रायद्वीप पर भी आ गया। जापान को इस से ख़तरा लगा और होक्काइदो पर जापानी की केन्द्रीय सरकार ने अपना नियंत्रण बढ़ा दिया। उस समय होक्काइदो को ऍज़ोची बुलाया जाता था। १८६८ में एक जापानी गुट ने इसे "ऍज़ो गणराज्य" के नाम से स्वतन्त्र घोषित कर दिया लेकिन मई १८६९ में इस प्रयास को कुचल दिया गया। रूस का ख़तरा देखते हुए जापान ने ऍज़ोची पर अपना क़ब्ज़ा संगठित करने की ठानी। इसमें कुछ अमेरिकी कृषि विशेषज्ञों की भी मदद ली गई। १८७० से १८८० के दशक में इस द्वीप में बहुत जापानी आ बसे और द्वीप की जनसंख्या ५८,००० से बढ़कर २४०,००० हो गई। १८६८ में बहाल हुई मेइजी सरकार ने इस द्वीप को नया नाम देने की सोची। कई नाम प्रस्तावित हुए, लेकिन "होक्काइदो" चुना गया, जिसका अर्थ "उत्तरी घेरा" था।

भूगोल

होक्काइदो जापान के सुदूर उत्तर में स्थित है और रूस के समीप है। इसके तट प्रशांत महासागर, ओख़ोत्स्क सागर और जापान सागर से मिलते हैं। द्वीप के केंद्र में बहुत से पहाड़ और ज्वालामुखीय पठार हैं जो ढलान के बाद तटवर्ती मैदान बन जाते हैं। इसके उत्तर में कुरील द्वीप समूह स्थित है। होक्काइदो दुनिया का २१वा सब से बड़ा द्वीप है।

मौसम

होक्काइदो ग्रीष्मऋतु में काफ़ी ठंडा रहता है और इसकी शीतऋतु बहुत सर्द होती है। अगस्त के महीने का औसत तापमान १७ से २२ सेंटीग्रेड और जनवरी का औसत तापमान -१२ से -४ सेंटीग्रेड होता है। सर्दियों बर्फ़ बहुत पड़ती है लेकिन लगातार हिमपात की बजाए यहाँ समय-समय पर आने वाले भारी बर्फ़ीले तूफ़ानों से हिम अधिक पड़ता है। बर्फ़ से ढके हुए पहाड़ों पर स्की और अन्य हिम-खेल लोकप्रीय है। हर साल फ़रवरी में होने वाला "सप्पोरो हिम त्यौहार" विश्व भर में मशहूर है।
हरि उप्पल

पुरस्कार और मान्यता

हरि उप्पल को 1952 में बिहार नृत्यिका कला परिषद से ताम्र पत्र (कॉपर प्लाक) और 2001 में [संगीत नाटक अकादमी पुरस्कार]] दिया गया। भारत सरकार ने उन्हें गणतंत्र दिवस सम्मान सूची में 2010 में पद्म श्री के नागरिक पुरस्कार के लिए शामिल किया था।
गुमानी पन्त

गुमानी पन्त (जन्म : फरवरी १७७० - ) काशीपुर राज्य के राजकवि थे। वे संस्कृत और हिन्दी के कवि थे। वे कुमाऊँनी तथा नेपाली के प्रथम कवि थे। कुछ लोग उन्हें खड़ी बोली का प्रथम कवि भी मानते हैं। ग्रियर्सन ने अपनी पुस्तक लिंग्विस्टिक सर्वे ऑफ इंडिया में गुमानी जी को कुर्मांचल प्राचीन कवि माना है। डॉ॰ भगत सिंह के अनुसार कुमाँऊनी में लिखित साहित्य की परंपरा १९वीं शताब्दी से मिलती हैं और यह परंपरा प्रथम कवि गुमानी पंत से लेकर आज तक अविच्छिन्न रूप से चली आ रही है। इन दो दृष्टांतों से यह सिद्ध हो जाता है कि गुमानी जी ही प्राचीनतम कवि थे।

कृतियाँ

रामनामपंचपंचाशिका, राम महिमा, गंगा शतक, जगन्नाथश्टक, कृष्णाष्टक, रामसहस्त्रगणदण्डक, चित्रपछावली, कालिकाष्टक, तत्वविछोतिनी-पंचपंचाशिका, रामविनय, वि्ज्ञप्तिसार, नीतिशतक, शतोपदेश, ज्ञानभैषज्यमंजरी।
उच्च कोटि की उक्त कृतियों के अलावा हिन्दी, कुमाऊंनी और नेपाली में कवि गुमानी की कई और कवितायें है- दुर्जन दूषण, संद्रजाष्टकम, गंजझाक्रीड़ा पद्धति, समस्यापूर्ति, लोकोक्ति अवधूत वर्णनम, अंग्रेजी राज्य वर्णनम, राजांगरेजस्य राज्य वर्णनम, रामाष्टपदी, देवतास्तोत्राणि।
चोड

चोड आंध्रप्रदेश का एक राजपरिवार था जिसने आंध्र प्रदेश के कुछ भागों पर १२वीं शताब्दी में शासन किया। वे चोलों और पश्चिमी चालुक्यों के जागीरदार थे। उनका राज्य वर्तमान गुंटूर जिले के वेलानाडु क्षेत्र में था।
इसिक कुल प्रांत

विवरण

इसिक कुल प्रांत के उत्तरी भाग में आँख के आकार की इसिक कुल झील है जो हर तरफ़ से तियान शान की ऊँची पहाड़ियों से घिरी है। प्रांत के अधिकतर लोग इसी झील के किनारे बसते हैं, विशेषकर के पूर्वी छोर पर प्रांतीय राजधानी काराकोल में और पश्चिमी छोर पर बलिकची (Балыкчы, Balykchy) शहर में। इसिक कुल प्रांत के दक्षिणी भाग में पहाड़ और 'जैलूस' (jailoos) नाम के पहाड़ी मैदान हैं जिनपर गर्मियों में मवेशी चराए जाते हैं। तियान शान पर्वत शृंखला के सबसे ऊँचे पहाड़ प्रांत के पूर्वी हिस्से में हैं और इनमें प्रसिद्ध ख़ान तेन्ग्री पहाड़ शामिल है। तियान शान का सबसे ऊँचा पर्वत जेन्गिश चोकुसु भी इस प्रांत की चीन के साथ लगी सीमा पर स्थित है।
इसिक कुल प्रांत में सर्दियों में बहुत ठण्ड होती है और तापमान शुन्य से -२५ सेनिग्रेड तक पहुँच जाता है। फिर भी यह इसिक कुल झील की ख़ासियत है कि यह कभी नहीं जमती और 'इसिक कुल' का मतलब भी किरगिज़ भाषा में 'गरम झील' है। यह इतनी आकर्षक है और इसके इर्द-गिर्द का हवा-पानी इतना लुभावना है कि इसे 'तियान शान का मोती' कहा जाता है। सोवियत संघ के ज़माने में ग़ैर-सोवियत लोगों को इस झील तक आना सख़्त मना था लेकिन सोवियत नागरिकों के लिए एक छुट्टी मानाने का स्थान था। अंतरिक्ष में उड़ान भरने वाला पहला मानव यूरी गगारिन १९६१ में अपनी उड़ान के बाद विश्राम करने यहीं आया था और लियोनिद ब्रेझ़नेव जैसे सोवियत नेताओं और राष्ट्रपतियों ने तो इसके किनारे अपने अवकाश-घर ही बना लिए थे।
सन् २००९ की जनगणना में प्रांत के ८६.२% लोग किरगिज़ समुदाय के थे और ८.०% लोग रूसी समुदाय के थे। इसके अलावा यहाँ काज़ाख़, उइग़ुर, कालमूक, उज़बेक, तातार और अन्य जातियों के छोटे समुदाय भी रहते हैं।
दादोजी कोंडदेव

दादोजी कोंडदेव (१५७७ - १६४९) महाराज शिवाजी के पिता शाहजी के विश्वसनीय ब्राह्मण क्लार्क (कारकुन) थे। पूना में रहनेवाले शाहजी के कुटुंब और वहाँ की उनकी जागीर की देखभाल करने के लिए इनकी नियुक्ति सन् १६३७ ई. में हुई थी। ये इसलिये प्रसिद्ध हैं कि युवा शिवाजी का प्रशिक्षण इनकी ही देखरेख में हुआ था, जो आगे चलकर मराठा साम्राज्य के संस्थापक बने।
ये चकबंदी के काम में बड़े ही निपुण थे। इनकी देखभाल से पूना प्रांत की खेती में बहुत से सुधार हुए। पूना की आबादी बढ़ी। हर साल जो फसल होती थी उसमें से कुछ न कुछ हिस्सा लगान के रूप में लेने की पद्धति ही दादाजी ने रूढ़ की थी। उनके समय मावला लोगों की आर्थिक दशा निकृष्ट हो गई थी। अत: इन्होंने उनका सारा लगान माफ कर दिया था। इन्होंने उसमें से कुछ लोगों को दूसरी ओर का लगान वसूल करने के लिए अपने यहाँ रखकर उनकी स्थिति सुधारने की भरसक चेष्टा की। इन्होंने बाल शिवाजी और माता जीजाबाई के रहने के लिए पूना में एक लालमहल बनवा दिया और बाल शिवाजी को आवश्यक सैनिक तथा धार्मिक शिक्षा दी। शिवाजी के मन में अपने धर्म के प्रति स्वाभिमान जगाया जिससे प्रसन्न होकर शिवाजी के पिता शाहजी ने दादाजी की सेना बढ़ाई और उनको ऊँचा अधिकारी बनाया।
युवक शिवाजी ने सन् १६४६ ई. में तोरणा किला जीत लिया अत: बीजापुर के दरबार में शिवाजी के विषय में प्रतिकूल चर्चा हुई और पिता शाहजी ने शिवाजी को समझाने को काम दादाजी का सौंपा। दादाजी ने शिवाजी को अपने कार्यों से परावृत्त करने का भरसक प्रयत्न किया किंतु व्यर्थ हुआ अत: स्वामिभक्त दादाजी को शिवाजी के संबंध में बड़ी चिंता हुई। इतिहासकार कहते हैं कि स्वराज स्थापना का जो कार्य छिपकर होता था उसमें भी दादाजी का हाथ था। मावल प्रदेश के देशमुख, देशपांडे आदि दंगा मचाते थे, उनको उन्होंने शांत किया और उनको स्वराज्य स्थापना के अनुकूल बनाया। शिवापुर नामक गाँव में इन्होंने सरकारी उद्यान बनवाए। न्याय में वे अत्यंत निष्ठुर थे। यहाँ तक कि एक बार शिवाजी की आज्ञा के बिना उन्होंने आम का फल तोड़ लिया जिसके दंड स्वरूप उन्होंने अपना हाथ काट डालने का निश्चय किया किंतु शिवाजी के मना करने पर जिंदगी भर अपने कुर्ते की एक बाँह अधूरी ही रखी।
महाराज शिवाजी द्वारा की गई स्वराज्य स्थापना की नींव पक्की करनेवाले इस स्वामिभक्त की मृत्यु सन् १६४९ में हुई।
बहुचर कलन

गणित में बहुचर कलन (Multivariable calculus) कलन (कैल्कुलस) की वह शाखा है जिसमें एक की बजाये अनेक चर राशियों (वेरियेबल) के साथ काम किया जाता है।
बायर्न

बायर्न (जर्मन : Bayern) या आधिकारिक बायर्न का मुक्त राज्य (जर्मन : Freistaat Bayern) जर्मनी का एक राज्य है जो देश के दक्षिणपूर्वी भाग में स्थित है। कुल 70,258 वर्ग किमी क्षेत्रफल और 13 करोड़ जनसंख्या के साथ यह जर्मनी का सबसे बड़ा राज्य है और देश के कुल भूभाग का 20% है। इसकी राजधानी है म्यूनिख जो ऊपरी बायर्न में स्थित है।

भूगोल

बायर्न की अन्तर्राष्ट्रीय सीमा ऑस्ट्रिया, चेक गणराज्य और स्विट्ज़रलैण्ड से मिलती है। देश के भीतर पड़ोसी राज्य हैं बाडॅन-वाट्मबर्ग, हैसे, थुरुंजिया और सैक्सनी। राज्य से होकर बहने वाली दो प्रमुख नदियाँ हैं डोनौ और मेन। बेयर्न के आल्प्स पर्वत ऑस्ट्रिया की सीमा पर लगे हुए हैं और इस पर्वतमाला का सबसे ऊँचा शिखर जर्मनी में है जिसे ज़ूग्सपित्ज़ी।
फ़ासिल घेब्बी

फ़ासिल घेब्बी इथियोपिया में स्थित एक विश्व धरोहर स्थल है। इस स्थल को यह दर्जा सन १९७९ में मिला।
पॉलिएक्राइलोनाइट्राइल

पॉलिएक्राइलोनाइट्राइल एक कार्बनिक यौगिक है।
ये ऊन जैसे रेशे होते है और ऊन से सस्ते होते है
फाइटोस्टेरॉल

फाइटोस्टेरॉल (जिन्हें प्लांट स्टेरॉल भी कहते हैं) स्टेरॉएड अल्कोहॉल का एक समूह होते हैं। ये प्राकृतिक रूप से पादपों में ही मिलते हैं। फाइटोस्टेरॉल वनस्पति तेलों, खासकर सी बकथ‘ओर्न के तेल (१६४० मि.ग्रा./१०० ग्रा. तेल), कॉर्न तेल (९६८ mg/१०० ग्रा.), एवं सोयाबीन के तेल (३२७ mg/१००g तेल) में मिलते हैं।
रोहित वर्मा

प्रारंभिक जीवन

रोहित का जन्म बालाघाट मध्य प्रदेश मे हुआ था और वह अब बेंगलुरु मे रहते हैं। उन्होंने कॉमर्स और कानून में स्नातक स्तर की पढ़ाई सागर विश्वविद्लाय और दुर्गावती विश्वविद्लाय से की है। वो कई विदेशी कंपनियों में काम कर चुके हैं जैसे कोबियन, सैनडिस्क इत्यादि। उन्होंने फोटोग्राफी २०१० में शुरू किया और उनका मानना है कि फोटोग्राफ्स को क्रिएटिव कॉमन्स में होना चाहिए। उनके खिंचे गए फोटोग्राफ्स बहुत सरे पत्रिका में प्रकाशित हो चुके हैं।

फोटोग्राफी व्यवसाय

वह र स्क्वायर की स्थापना किये है जो की एक मार्केटिंग संस्था है। उनका मानना है कि हम मनुष्यों की ज़िमेदारी बनती है कि हम कुदरत को आदर सामान कुदरत वैन जीवन और संरक्षण के बारे में ज्ञान दे कर आभार व्यक्त करें। वह टेडएक्स में भी वक्ता के रूप में बोल चुके है।
स्थानांग सूत्र

स्थानांग सूत्र जैन ग्रंथ है जो प्रथम ग्यारह आगमों में से एक है। इसमें प्रयुक्त भाषा अर्धमागधी है। इसके मूल सूत्रों को टीका के बिना समझना बहुत कठिन है। इसलिये ११वीं शताब्दी में अभयदेवसूरी जी ने स्थानांग सूत्र पर संस्कृत में एक पारिभाषिक ग्रन्थ की रचना की। यह ग्रन्थ जैन तत्वमीमांसा का 'अंग-ग्रन्थ' है। किन्तु इसमें गणित के बहुत से विषय, विधियाँ और संक्रियाएँ दी गयी हैं।
नेल्स हेनरिक एबल

परिचय

नेल्स हेनरिक एबल का जन्म २५ अगस्त १८०३ ई. को हुआ। इनकी शिक्षा क्रिस्टिआनिया विश्वविद्यालय (ऑसलो) में हुई। १८२५ ई. में राजकीय छात्रवृत्ति पाकर ये गणित-अध्ययन के लिए जर्मनी और फ्रांस गए, परंतु आर्थिक कारणों से १८२७ ई. में इन्हें नार्वे लौटना पड़ा और वहाँ पर ६ अप्रैल १८२९ ई. को केवल २६ वर्ष की आयु में इनकी मृत्यु हो गई। इतने अल्प समय में भी गणित को आबेल ने अपूर्व देन दी है। 
समीकरणों के सिद्धान्त में इन्होंने पंचघातीय व्यापक समीकरण के हल की असंभवता सिद्ध की; यह ज्ञात किया कि बीजगणित की सहायता से कौन-कौन से समीकरण हल किए जा सकते हैं और उस समीकरण को हल करने की विधि प्रदान की जिसे अब 'एबल का समीकरण' कहा जाता है। फलनों के सिद्धांत में इन्होंने दीर्घवृत्तीय फलनों (जिन्हें अब एबल के फलन कहते हैं) पर अनेक महत्वपूर्ण अनुसंधान किए। समाकलन (इन्टीग्रल कैलकुलस) में इनकी प्रसिद्ध देन वे अनुकल हैं जो अब 'एबल के अनुकल' कहलाते हैं। एबल के अति दीर्घवृत्तीय अनुकल इन्हीं के विशिष्ट रूप हैं।
२५८४ ईसा पूर्व

२५८४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५८४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दिगम्बरपुर

जनसंख्या

नेपाल के २००१ का जनगणना अनुसार दिगम्बरपुर का जनसंख्या ८७६३ है। इसमै पुरुष ५१% और महिला ४९% है।
2008 रोमानियन ओपन

पुरुष एकल

गाइल्स सिमौन ने  कार्लोस मोया को 6–3, 6–4 से हराया।
२०९१ ईसा पूर्व

२०९१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०९१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शीतला माता कुण्ड

भाटुन्द गाँव में माँ शीतला माताजी के सामने ऐक ऊखली है, जो एक फिट गहरी व आधा फिट चौड़ी है, जिसको शीतला मााता कुण्ड भी कहते हैं ,साल मे दो बार चैत्र वदि ७ व वैशाख शुक्ल १५ को इस ऊखली मे पुरा गाँव घड़ों द्वारा पानी डालता है लेकिन यह ऊखली कभी नहीं भरती है, गाँव वालो की मान्यता है कि पुरा पानी राक्षस पिता है। एक बार सिरोही दरबार ने भी इस ऊखली को दो कुआं का पानी लाकर भरने की निष्फल कोशिश की थी। माँ के प्रकोप से पूरे शरीर में कोड निकल गये थे। माँ की आराधना करने पर ठीक हुए थे।
द लास्ट सपर

द लास्ट सपर यह १५वीं शताब्दी में प्रसिद्ध इतालवी चित्रकार लिओनार्दो दा विंची द्वारा बनाई गई एक पेंटिंग है। यह तस्वीर मिलान शहर के सांता मारिया डेल ग्राज़ी चर्च में एक दीवार पर चित्रित है, और यह दुनिया में सबसे प्रसिद्ध और सबसे अधिक अध्ययन की जाने वाली कलाकृति में से एक है। ४६०सेमी × ८८०सेमी (१५.१ फीट × २८.९ फीट) की यह छवि अनुमान है कि १४९५ से १४९९ तक इसे चित्रित किया गया था।
यह चित्र यीशु और उनके १२ शिष्यों के बीच अंतिम भोजन की घटना को दर्शाता है।
हिचन्स का उस्तरा

हिचेन्स का उस्तरा एक ज्ञानमीमांसा की संकल्पना है। यह कहता है कि दावे की सत्यता के बारे में प्रमाण देने की ज़िम्मेदारी दावा करने वाले के साथ निहित है; यदि यह ज़िम्मेदारी नहीं निभाई जाए, तो दावा निराधार है, और इसके विरोधियों को इसे खारिज करने के लिए आगे बहस करने की आवश्यकता नहीं है। इसका उपयोग अक्सर निराधार अंधविश्वासी दावों को ठुकराने में किया जाता है।

अवलोकन

"What can be asserted without evidence can be dismissed without evidence." 
(अनुवाद: "जो दावा बिना सबूत के किया जा सकता है, उसे बिना सबूत के ठुकराया जा सकता है।") 
पत्रकार और लेखक क्रिस्टोफ़र हिचन्स के नाम पर बनाई गई अवधारणा, ओखम के उस्तरे जैसी सुनाई पड़ती है।    यह अवधारणा हिचन्स की किताब गॉड इज़ नॉट ग्रेट: हाउ रिलिजन पॉइज़न एवरीथिंग में लिखा है।   यह सागन मानक , जो कि कार्ल सागन ने दिया था ("असाधारण दावों के लिए असाधारण साक्ष्य की आवश्यकता होती है") की तुलना में एक मजबूत रुख लेता है, बजाय गैर-असाधारण दावों पर भी लागू होता है।

इतिहास

हिचेन्स के रेजर लैटिन कहावत का अनुवाद है , quod grātīs asseritur, grātīs negātur ( "जिस बात पर अनावश्यक रूप से जोर दिया जाता है उसका अनावश्यक रूप से इनकार किया जा सकता"), जो आमतौर पर 19 वीं सदी में इस्तेमाल की जाती थी।